Norsk Redaktørforening

Styremøte Oslo 2017-12-05

RKN

***Sak 2017-47 – Kommende møter og arrangementer***

Høstmøtet i Bergen endte på totalt 116 deltakere mot 142 i fjor. En oversikt over deltakere på møter i NR-regi de siste ti årene følger som vedlegg 1. Evalueringen av møtet er vedlagt statusrapporten.

I tråd med handlingsplanen arbeider sekretarietet med et fornyet opplegg for NR Kompetanse i 2018. Her er en foreløpig oversikt. Noen av kursene er foreløpig på skissestadiet og vil bli utviklet videre i januar.

* Ny i redaktørrollen – særlig om redaktøransvaret og publisistiske spørsmål, men også om redaktøren som leder i redaksjonen.

Målgruppe: Ferske redaktører og de som nylig har endret funksjon.

* Slik takler du livet som klagemur – Lær hvordan du best møter PFU-klager, søksmål, trusler og kritikk. Egen bolk på minnelig ordning. Målgruppe: ansvarlige redaktører, særlig i små og mellomstore mediehus.
* Kan vi bare publisere det bildet? Opphavsrett i to utgaver – et kort digitalt lynkurs og et lengre. Kan vi hente bilder fra sosiale medier? Når kan vi embedde og lenke og hva kan vi sitere? Målgruppe: operative redaksjonelle ledere.
* Ta bedre vare på tiden din – Kurs i effektiv tidsbruk som du kan følge fra egen redaksjon. Målgruppe: redaksjonelle ledere på alle nivåer.
* NRs innsynspatrulje – lynkurs som åpner stengte dører i retten, rådhuset og arkivene. Målgruppe: operative redaksjonelle ledere.
* Lokale lønnsforhandlinger – og alt annet du må vite om arbeidsrett i forkant av hovedoppgjøret. Kan også tas fra egen redaksjon. Målgruppe: ansvarlige redaktører.
* Etisk hardtrening. Her får du testet de presseetiske refleksene skikkelig, takket være caser bygd på ferske saker fra PFU og fra NR-sekretariatets erfaringsbunke. Målgruppe: Alle som publiserer og vil følge Vær varsom-plakaten.
* Redaktør på sosiale medier. Finn din plass på sosiale medier og få konkrete verktøy for å lykkes på de plattformene der folk er. Målgruppe: alle redaktører som innerst inne synes alt dette some-kjøret er ganske slitsomt (og litt skummelt).

Sekretariatet oppfordrer styrets medlemmer til å komme med innspill til den foreløpige kompetansemenyen.

Sekretariatet deltok på Svarte Natta i Tromsø 10.-12. november, på Fagpressedagen 22. november og på Medienettverkets konferanse 16. november. Sekretariatet planlegger også deltakelse på Hellkonferansen i februar. Siden SKUP-konferansen og LLAs landsmøte arrangeres samme helg, planlegger sekretariatet å dele seg slik at NR er representert begge steder. Det ligger muligens an til ny kollisjon mellom SKUP og LLA i 2019, men NR-sekretariatet har varslet begge parter for å forebygge dette.

I møtet 31. oktober vedtok styret å legge høstmøtet 2018 til Oslo. LLA har kontaktet sekretariatet med spørsmål om et mulig samarbeid siden de i år hadde en digitalsamling knapt to uker før NRs høstmøte. Sekretariatet kan orientere nærmere i styremøtet.

I styremøtet bør styret ta endelig standpunkt til hvor strategiseminaret bør legges i 2018. Fastsatte datoer er onsdag 19 – fredag 21. september. Tidligere er følgende reisemål spilt inn av styrets medlemmer: Roma, Brussel og Stockholm. Sekretariatet orienterer i styremøtet.

Onsdag 17. januar 2018 arrangeres velkomstseminar for nye NR-medlemmer på Oslo Media House med påfølgende middag. Sekretariatet oppfordrer flest mulig av styrets medlemmer som befinner seg i Oslo denne dagen, om å delta på middagen kl 18.30. I tillegg bes styret merke seg medierettsseminaret 6. februar, samme dag som neste styremøte. Her blir det en gjennomgang av de viktigste norske og europeiske medierettssakene i 2017. I tillegg til NR-styrets medlemmer inviteres en rekke av landets fremste medierettsadvokater.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

Rullerende oversikt over NRs møter, og enkelte andre relevante arrangementer. Sist oppdatert 2017-11-30

|  |  |  |  |  |
| --- | --- | --- | --- | --- |
| År | Dato | Sted | Arrangement – tema | Merknader |
| 2018 |  |  |  |  |
|  | Onsdag 17. januar | Oslo | Velkomstseminar |  |
|  | Tirsdag 6. februar | Oslo | Medierettsseminar (årlig) | Styret inviteres hit |
|  | **Tirsdag 6. februar** | **Oslo** | **Styremøte** |  |
|  | Tirsdag 6. mars | Oslo/hele landet | NR Kompetanse: Ny i redaktørrollen |  |
|  | Tirsdag 13. mars | Oslo/hele landet | NR Kompetanse: Arbeidsrett |  |
|  | **Tirsdag 20. mars** | **Oslo** | **Styremøte** |  |
|  | Fred 13. – sønd 15. april | Tønsberg | SKUP-konferansen |  |
|  | Fred 13.- sønd 15. april | Bodø | LLA-landsmøtet |  |
|  | Tirsdag 17. april | Oslo/hele landet | NR Kompetanse: Ta bedre vare på tida di |  |
|  | Onsdag 25. april | Oslo/hele landet | NR Kompetanse: Slik takler du klager |  |
|  | **Tirsdag 1. mai** | **Bergen** | **Styremøte/kom-sammen-arr** |  |
|  | **Onsdag 2. mai** | **Bergen** | **NRs vårmøte** |  |
|  | Torsdag 3. mai |  | Pressefrihetens Dag |  |
|  | Onsdag 2.-fred 4. mai | Bergen | Nordiske Mediedager |  |
|  | Onsd 30. mai-fred 1. juni | Lisboa | GEN Summit | Global Editors Network |
|  | Onsd 6. – fred 8. juni | Estoril, Portugal | World Editors Forum |  |
|  | **Tirsdag 5. juni** | **Oslo** | **Styremøte (hvis behov)** |  |
|  | Torsd 21. – lørd 23. juni | Abuja, Nigeria | IPI World Congress | International Press Institute |
|  | Mand 13. - lørd 18. aug | Arendal | Arendalsuka |  |
|  | **Onsd 19.-fred 21. sept** | **?** | **NR-styrets strategiseminar** |  |
|  | **Søndag 4. november** | **Oslo** | **Styremøte** |  |
|  | **Mand 5. - tirsd 6. nov** | **Oslo** | **Høstmøte** |  |
|  | **Tirsd 4. desember** | **Oslo** | **Styremøte** |  |
|  |  |  |  |  |
| 2019 |  |  |  |  |
|  | Onsdag 16. januar | Oslo | Velkomstseminar |  |
|  | Tirsdag 5. februar | Osloi | Medierettsseminar (årlig) |  |
|  | **Tirsdag 5. februar** | **Oslo** | **Styremøte** |  |
|  | **Tirsdag 2. april** | **Oslo** | **Styremøte** |  |
|  | Fredag 3. mai |  | Pressefrihetens Dag |  |
|  | Tirsdag 7. mai | Bergen | Styremøte |  |
|  | Onsdag 8. mai | Bergen | NRs landsmøte |  |
|  | Onsd 8.- fred 10. mai | Bergen | Nordiske Mediedager |  |
|  |  |  |  |  |

Vedlegg 1

Deltakere på møter i NR-regi i perioden 2007-2017

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** |
| Vårmøtet | 186 | 153( Bg) | 110 | 130 (Bg) | 99 | 125 (Bg) | 120 | 125 (Bg) | 119 (Bg) | 139 (Bg) | 95 (Trh) |
| Høstmøtet | 80 (Sta) | 122 | 110 (Gm) | 107 | 85 (Lih) | 100 | 110 (Gm) | 100 (Gm) | 127(Oslo) | 142 (Oslo) | 116 (Bg) |
| Bli en bedre redaktør I | 8 | 12 | 7 | 7 |  |  |  |  |  |  |  |
| Bli en bedre redaktør II | 10 | 11 | 10 | \* | 10 |  |  |  |  |  |  |
| Velkomstseminar | 23 | 34 | 30 | 20 | 12 | 32 | 18 | 25 | 16 | 20 | 11 |
| Mellomlederseminar | 13 | 13 | - | - |  |  |  |  |  |  |  |
| Komp: Innsyn |  |  |  | 13 | 8 | 10 | 5 | - | 8 | - |  |
| Komp: Rettslige rammer |  |  |  |  | 12 | 9 | 10 |  |  | - |  |
| Komp: Slik unngår du… |  |  |  | 15 | 11 | 7 | 22 | 20 | 15+27 | 12 | 13 |
| Komp: Ledelse |  |  |  | 14 | 13 | 12 | 15 | 12 | 5 | 12 | 9+5 |
| Komp: Medarbeidere |  |  |  | 13 | 11 | 9 | 11 | 8 | 4 | 10 | 8 |
| Komp: Lov og plakat |  |  |  |  | 10 | 8 | 9 |  |  |  |  |
| Komp: Arbeidsrett | 6 | 15 | 7 | 13 | \* | 10 | 13 | 8 | 7 | 8 | 8+4 |
| Komp: Opphavsrett |  |  |  | 7 | \* | 12 | 10 | 10 | 16 | - | 11+8 |
| Komp: Lov, plakat, etikk |  |  |  |  |  |  |  | 6 | 6 |  | 7+4 |
| Komp: Digitalredaktører |  |  |  |  |  |  |  | 17 | 12 | 9 | - |
| Komp: Digitalt kildevern |  |  |  |  |  |  |  |  | 9 | 8 | - |
| NR Kompetanse MoR\* |  |  |  |  | 9 | 10 | 8 |  |  |  |  |
| NR Kompetanse NNR |  |  |  |  |  | 20 |  |  | 20 | 25 | 20 |
| NR Kompetanse RoAR |  |  |  |  |  | 4 |  |  |  |  |  |
| NR Kompetanse Vestafj |  |  |  |  |  |  |  | 10 | 9 |  |  |
| Topplederseminar – del 1 |  |  |  |  |  |  | 18 |  |  |  |  |
| Topplederseminar– del 2 |  |  |  |  |  |  |  | 18 |  |  |  |
| Topplederseminar– del 3 |  |  |  |  |  |  |  | 14 |  |  |  |
| **Totalt** | **326** | **360** | **274** | **339** | **280** | **368** | **369** | **373** | **400** | **385** |  |